Vesivärava tänav

Vesivärava tänav on tänav Tallinnas Kadriorus. See algab Narva maanteelt ja lõpeb Gonsiori tänaval. Vesivärava tänav on kandnud ka Veejuhtme, Kanali ja Uus-veerenni tänava nime. Vesivärava nime sai tänav 1882. aastal. 

pisi|Vesivärava 2
pisi|Vesivärava 32, vaade Vilmsi tänavalt
Hoonestus

Tänava hoonestus on suures osas pärit 19. sajandi lõpust ja 20. sajandi algusest. 
Vesivärava tänav 2 – 1997. aastal Vesivärava tänava algusse ehitatud büroohoone arhitekt on Raivo Puusepp. Hoone on oma eripärasusega pälvinud mitmete linnaelanike huvi. Kadrioru veerde on kerkimas kiiskav metallkoloss. Postimees. 17. juuni 1997.
Kadrioru staadion avati Vesivärava tänava ääres 1926. aastal. 
Vesivärava tänav 22 asus kunagi Tallinna–Viljandi kitsarööpmeline raudtee raudteemaja. 2009. aasta novembris kehtestas linnavolikogu detailplaneeringu, mille järgi ehitatakse Vesivärava 22 kinnistule kolme maapealse ja ühe maa-aluse korrusega elamu. Kodutute elupaigaks muutunud maja naabrid elavad tulehirmus. 18. mai 2010.
Vesivärava tänav 23 // Poska 15
Vesivärava tänav 42 on katusel asuva klaasist püramiidiga maja, kus asuvad Vesivärava kohvik ja Vesivärava grill. Vesivärava OÜ ehitas Vesivärava kohvikuhoone, mis avati 1999. aastal. 2006. aastal ehitati Vesivärava kohvikule mitmesuguste ürituste tarvis teine korrus. 2011. aastal tehti kohviku juurdeehitiseks uus müügipunkt, kiosk, mis esialgu kandis Vesivärava Kebabi nime. Popi toidukoha pereheitmine toob linlastele ühe burgeripesa juurde. Postimees. 7. jaanuar 2014. 
Vesivärava tänav 37 asub Torupilli Selver, mille arhitekt on Riina Raud.
pisi|Vesivärava 42
Vesivärava tänav 50, elu- ja ärikompleks Kadrioru Plaza.
Ajalugu
18. sajandil rajati Tallinna sadama veevarustuskanal ja Kadrioru staadioni juures asus kanali lüüs ehk vesivärav, mille järgi on tänav nime saanud. Ülemiste järvest vee saanud Peetri veejuhtmest alanud kanali ülesanne oli varustada joogiveega sadamas asuvaid laevu. Sadamasse jõudis kanal Uus-Sadama tänava kohal. 
pisi|left|Vesivärava tänav, 1914. aasta Tallinna kaardil
19. sajandi lõpus aeti veekanal kinni ja alates 1901. aastast kulges Tallinna–Viljandi kitsarööpmeline raudtee Tallinn-Väikse ja Tallinna–Sadama raudteejaamade vahel mööda Tallinna Aleksander Nevski kalmistu ja Kaitseväe kalmistu vahelise ala, Filtri teed, Odra tänavat, ristus Suur-Tartu maanteega, jätkus mööda Türnpu tänavat, Vesivärava tänavat, ületas Narva maantee ja suubus Tallinn-Sadama raudteejaama. Vesivärava 22 asus kunagi raudteemaja. Raudtee võeti üles 1970. aastate alguses. 1980. aastate lõpus plaaniti mööda Vesivärava tänavat rajada Lasnamäele suunduv trammitee.

Viited 

 Välislingid 

Kategooria:Kesklinna linnaosa tänavad
Kategooria:Kadriorg